https://www.nakhams.go.th/
         เทศบาลตำบลนาขามเดิมอยู่ในเขตปกครองของตำบลสามขา ต่อมาในปี พ.ศ.2519 ได้แยกการปกครองออกจากตำบลสามขา   โดยมี นายหนูศรี  ตาลพันธ์ เป็นกำนันตำบลนาขามคนแรก ได้มีการแบ่งเขตการปกครองออกเป็น 7 หมู่บ้าน ดังนี้ 
          หมู่ที่ 1 บ้านคำอีหงษ์ 
          หมู่ที่ 2 บ้านนาขาม 
          หมู่ที่ 3 บ้านโนนฟองแก้ว 
          หมู่ที่ 4 บ้านคำป่าหว้าน 
          หมู่ที่ 5 บ้านบอนเขียว 
          หมู่ที่ 6 บ้านโนนสว่าง 
          หมู่ที่ 7 บ้านสุขเจริญ 
       ต่อมาเมื่อปี พ.ศ.2527 นายบุญมา  ฉายฉันท์ ก็ได้เขามารับตำแหน่งเป็นกำนันตำบลนาขามคนที่ 2 ท่านได้แยกหมู่บ้านเพิ่มขึ้นอีก 2 หมู่บ้าน คือ 
          หมู่ที่ 8 บ้านสุขสมบูรณ์ 
          และหมู่ที่ 9 บ้านบอนเขียว 
       เมื่อปี พ.ศ.2533 นายคำ จุฑาผิว ได้เข้ามารับตำแหน่งเป็นกำนันตำบลนาขามคนที่ 3 และได้มีการแยกหมู่บ้านเพิ่มขึ้นเรื่อย ๆ จนปัจจุบันนี้ตำบลนาขามมีการแบ่งเขตปกครองทั้งสิ้น 17 หมู่บ้าน คือ 
          หมู่ที่ 10 บ้านนาขาม 
          หมู่ที่ 11 บ้านคำป่าหว้าน 
          หมู่ที่ 12 บ้านคำอีหงษ์ 
          หมู่ที่ 13 บ้านบอนเขียว 
          หมู่ที่ 14 บ้านโนนสว่าง 
          หมู่ที่ 15 บ้านนาขาม 
          หมู่ที่ 16 บ้านคำป่าหว้าน 
          หมู่ที่ 17 บ้านสุขเจริญ 
        กำนันตำบลนาขามคนที่ 4 คือ นายสัญชาติ ดลวิชัย  กำนันตำบลนาขามคนที่ 5 คือ นายสุรัตน์ ลาเลิศ และปัจจุบันกำนันตำบลนาขาม คือ นายฉลองศักดิ์ สัตนาโค  หลังจากที่ตำบลนาขามได้แยกการปกครองจากตำบลสามขาม   ตำบลนาขามที่ได้รับการเปลี่ยนแปลงฐานะจากสภาตำบลเป็นองค์การบริหารส่วนตำบล ตามพระราชบัญญัติการเปลี่ยนแปลงฐานะสภาตำบลและองค์การบริหารส่วนตำบล พ.ศ. 2537 เมื่อวันที่  30  มกราคม  2539   
         ต่อมาตำบลนาขามเป็นตำบลที่มีขนาดใหญ่   แบ่งการปกครองออกเป็นทั้งหมด 17  หมู่บ้าน  มีจำนวนประชากรประมาณ  12,740  คน (อ้างอิงจากสำนักการทะเบียน กรมการปกครอง ตรวจสอบประชากรจากทะเบียนบ้าน   อำเภอกุฉินารายณ์  จังหวัดกาฬสินธุ์   ณ   วันที่  30  เดือนเมษายน  2554)   มีพื้นที่กว้างขวางทั้งหมด  109  ตารางกิโลเมตร  หรือประมาณ  68,125  ไร่  จึงได้รับการเปลี่ยนแปลงฐานะจากองค์การบริหารส่วนตำบลเป็นเทศบาลตำบลขนาดเล็ก  เมื่อวันที่  18 กรกฎาคม  2551 
และได้มีการแบ่งเขตเลือกตั้งออกเป็น 2 เขต คือ 
          เขตเลือกตั้งที่ 1 ประกอบด้วย หมู่ที่ 2,4,6,10,11,14,15,16 
          เขตเลือกตั้งที่ 2 ประกอบด้วย หมู่ที่ 1,3,5,7,8,9,12,13,17 
 มีนายกเทศมนตรีได้ 1 คน สมาชิกสภาเทศบาล ได้ 12 คน แบ่งเขต ๆ ละ 6 คน